open-index/open-wikipedia-markdown huggingface dataset:
Martin Schmitt

**Martin Schmitt** (født 1978) er en tidligere tysk skihopper. Han har vunnet verdenscupen sammenlagt to ganger, i sesongene 1998/1999 og 1999/2000.

## Karriere
Schmitt tilhørte den ypperste verdenstoppen i årene 1999 til 2001. Med sine 28 verdenscupseire ligger han per 2025 på 9.-plass på statistikken.

Schmitt har totalt vunnet åtte medaljer i ski-VM (fire gull), han har gull og sølv fra OL, samt en sølvmedalje fra VM i skiflyging. Den første mesterskapsmedaljen kom i Trondheim, da han fikk bronsemedalje i laghoppingen under Ski-VM 1997.

Sammen med Sven Hannawald utgjorde han en fryktet duo i lagkonkurranser og vant 3 VM-gull med det tyske hopplaget. En kneskade etter OL i 2002 satte en stopper for fremgangen for Schmitt. Han fikk problemer med finaleomganger i renn han vanligvis vant, mens Hannawald la opp etter i 2004 grunnet utbrenthet.

Etter nesten fem år uten pallplasseringer i verdenscupen, kom Schmitt på tredjeplass i Lahti 11. mars 2007. Først i 2009 var han tilbake i toppen med flere gode plasseringer. Han tok sølvmedalje i storbakkerennet under Ski-VM 2009 i Liberec, kun slått av Andreas Küttel og foran Anders Jacobsen.

Han la opp 31. januar 2014 etter at han ikke ble tatt ut på det tyske laget til Vinter-OL 2014 i Sotsji.

Hans personlige rekord er på 224 meter, satt i Letalnica i Planica 23. mars 2002.

Han er bror av kombinertløperen Thorsten Schmitt.

### Sammenlagtplasseringer i verdenscupen

## Referanser


## Eksterne lenker
* 
*
Bayswater

**Bayswater** er et område innenfor City of Westminster og Kensington and Chelsea i det sentrale London. Det er tettbygd strøk lokalisert 4 km vest-nordvest for Charing Cross som grenser i nord til Kensington Gardens. I henhold til folketellingen av 2011 har stedet og valgkretsen Westminster en befolkning på 10 300 innbyggere.

Området har en svært blandet befolkning, med arabere, amerikanere, grekere, kinesere og brasilianere som noen av de største gruppene. I tillegg har det en av Londons høyeste konsentrasjoner av hoteller, noe som tilsammen gir Bayswater et svært internasjonalt preg. Ikke minst ser man dette på Queensway, hvor restauranter og butikker representerer et stort antall nasjonaliteter. Befolkningstettheten er omkring 17&nbsp;500 pr. km².

Arkitekturmessig domineres Bayswater at bygårder fra i viktoriansk stil, hvorav de fleste er delt opp i leiligheter. Det er også enkelte gårder fra mellomkrigstiden, og en stort leilighetskompleks med 800 enheter, Hallfield Estate, som drives av bydelen. Det finnes også noen små beplantede plasser. 

Blant kjente personer fra Bayswater er Winston Churchill, J.M. Barrie og Alexander Fleming.

## Historie

Da *[[Domesday Book]]* ble nedtegnet i 1086 tilhørte området Westminster Abbey. Den største leietageren var en Bainiardus, som antagelig er identisk med normanneren som gav sitt navn til Baynard's Castle. Hans navn forble knyttet til stedet, og i et dokument fra 1653 beskrives det almenningen ved Paddington som beliggende «nær stedet som vanligvis kalles Baynard's Watering». I 1720 hadde navnet blitt til Bear's Watering, og senere har dette blitt trukket enda mer sammen til Bayswater. 

## Kollektivtransport

Nærmeste undergrunnsstasjoner er:

*Bayswater
*Lancaster Gate
*Queensway
*Royal Oak

## Referanser
Bayswater (andre betydninger)

**Bayswater** kan vise til:

*Bayswater; sted i City of Westminster, London, England
*Bayswater, Victoria; forstad til Melbourne, Australia
*Bayswater, Vest-Australia; forstad til Perth, Australia
**Bayswater* er også et alternativt navn på elven Westbourne i London
Notting Hill Gate undergrunnsstasjon

**Notting Hill Gate undergrunnsstasjon** er en stasjon i Londons undergrunnsbane. Den ligger i Notting Hill, på grensen mellom kollektivsone 1 og 2, og betjener linjene Central, Circle og District.

Stasjonen åpnet 30. juli 1900. Den er mye brukt av passasjerer som skal til markedet i Portobello Road og til den store årlige gatefesten Notting Hill Carnival.

|}
## Eksterne lenker
* Notting Hill Gate Underground Station Transport for London (Engelsk)
Forelesning

En **forelesning** er en undervisningsform som er vanlig ved universiteter og høyskoler. Studentene sitter i en sal (såkalt auditorium) og hører på en foreleser (f.eks. professor eller lektor), som snakker om et faglig tema relatert til et gitt studium. Forelesningen kan også inneholde fremvisninger via projektor eller overhead.
Paddington

**Paddington** er et område i City of Westminster i det sentrale London. Stedet ble en del av Stor-London i 1965. Stedet er mest kjent for Paddington stasjon, som er en av Londons hovedjernbanestasjoner. Den er det første stedet i London mange tilreisende kommer til, ettersom Heathrow Express går dit. Stasjonen ble tegnet av ingeniøren Isambard Kingdom Brunel og åpnet i 1847. To andre kjente landemerker er St Mary's Hospital; og Paddington Green Police Station, den viktigste sikkerhetspolitistasjonen i Storbritannia.

## Historie
De eldste bevarte referanser til Padington, historisk en del av grevskapet Middlesex, opptrer i dokumentasjon fra 900-tallet av påstått tilskudd av land til munkene ved Westminster av kong Edgar av England («den fredfylte») som bekreftet av erkebiskop Dunstan av Canterbury. Imidlertid er dokumentets opphav fra langt senere og er sannsynligvis blitt forfalsket etter den normanniske erobringen i 1066. Det er ingen omtale av stedet (eller Westbourne eller Knightsbridge) i *[[Domesday Book]]* av 1086. Det har vært mer rimelig å undres over om at en angelsaksisk var lokalisert rundt krysset av de nordlige og vestlige romerske veiene, tilsvarer Edgware Road (Watling Street) og Harrow Road og Uxbridge Road. Et mer pålitelig dokument fra 1100-tallet er sitert av presten Isaac Maddox (1697–1759) som slår fast at deler av landet ble eid av brødrene «Richard og William de Padinton».

De romerske veiene danner sognets nordøstlige og sørlige grenser fra Marble Arch: Watling Street (senere Edgware Road). Uxbridge Road var kjent på 1860-tallet i dette nabolaget som Bayswater Road. De var tollveier på det meste av 1700-tallet, før og etter demonteringen av de faste Tyburns galgetre ved dets kryss i 1759. Dette skjæringspunktet er nå kjent som Marble Arch. Ved 1801 ble dette området begynnelsen på en forbedret Harrow Road og en gren av Grand Junction-kanalen (Grand Union-kanalen), som fortsatt er værende.

Det ligger svært mange billige hoteller i området, noe som skyldes de mange turister som kommer til Paddington stasjon og ønsker et rimelig sted å overnatte i det sentrale London. 

En gren av Grand Union-kanalen ender i Paddington.

De nærmeste undergrunnsstasjonene er Edgware Road, Lancaster Gate, Paddington stasjon og Warwick Avenue. 

## Personer fra Paddington

## Referanser


## Eksterne lenker
*
Michael Uhrmann

**Michael Uhrmann** (født 16. september 1978 i Wegscheid) er en tysk skihopper og politimann.

Uhrmann kom inn i det tyske hopplandslaget i perioden hvor Martin Schmitt og Sven Hannawald dominerte stort. I 2003 møtte begge disse to veggen i sine hoppkarrierer, og bordet var da dekket for Uhrmann. Til tross for at han stadig leverte gode prestasjoner blant de ti beste i verdenscupen og sågar vant to verdenscuprenn klarte han aldri å fylle vakuumet etter de to storhopperne og bli den eneren det tyske laget savnet.

## Meritter
* VM 2001: gull i laghopp, stor bakke og bronse i laghopp, normalbakke
* OL 2002: gull i laghopp
* VM 2005: sølv i laghopp, normalbakke
* VM i skiflyging 2006: bronse i lagkonkurransen
 
Han har vunnet to renn i verdenscupen, i Zakopane sesongen 2003/04 og Oberstdorf i 2006/2007. 

### Sammenlagtplasseringer i verdenscupen

## Referanser


## Eksterne lenker
* 
* 
* Michael Uhrmanns offisielle hjemmeside
Paddington (andre betydninger)

**Paddington** kan vise til:

*Paddington; sted i City of Westminster, i London, England
**herunder Paddington stasjon
*Paddington, New South Wales; forstad til Sydney, Australia
*Bjørnen Paddington; en barnebokfigur med navn etter Paddington stasjon
Georg Späth

**Georg Späth** (født 24. februar 1981 i Oberstdorf) er en tysk skihopper. Han tok VM-sølv i lagkonkurranse liten bakke, på hjemmebane i Oberstdorf i 2005, sammen med Martin Schmitt, Michael Uhrmann og Michael Neumayer.

### Sammenlagtplasseringer i verdenscupen

## Referanser


## Eksterne lenker
*
Primož Peterka

**Primož Peterka** (født 1979) er en slovensk skihopper.

Under OL 2002 i Salt Lake City tok han bronse i laghopp, stor bakke med det slovenske laget. Han vant 15 verdenscuprenn. Sesongen 1996/97 vant han både den sammenlagte verdenscupen og hoppuka. Sesongen etter forsvarte han seieren i verdenscupen.

Peterka var også flaggbærer for Slovenia under åpningsseremonien i vinter-OL 1998.

### Sammenlagtplasseringer i verdenscupen

## Referanser


## Eksterne lenker
* 
* 
*
Jure Bogataj

**Jure Bogataj** (født 26. april 1985) er en slovensk skihopper. Hans fremste individuelle resultat er en 12.-plass fra et verdenscuprenn i Sapporo i 2005.

I laghopp, liten bakke under VM 2005 i Oberstdorf var Bogataj med på å ta bronsemedaljer for Slovenia. Med seg på laget hadde han Primož Peterka, Jernej Damjan og Rok Benkovič.

## Referanser


## Eksterne lenker
*
Bayswater undergrunnsstasjon

**Bayswater undergrunnsstasjon** er en stasjon i Londons undergrunnsbane. Den ligger på Queensway i Bayswater, City of Westminster. Stasjonene betjener linjene Circle og District, og er i kollektivsone 1.

Stasjonen åpnet 1. oktober 1868. I 1923 skiftet den navn til *Bayswater (Queen's Road) & Westbourne Grove*, i 1933 til *Bayswater (Queen's Road)* og i 1946 til *Bayswater (Queensway)*. På et tidspunkt etter dette ble navnet kuttet inn til bare Bayswater; det var uansett ingen annen stasjon som hadde samme navn. 

|}

## Eksterne lenker
* Bayswater Underground Station Transport for London (Engelsk)
Paddington stasjon

**Paddington stasjon** er en jernbane- og undergrunnsstasjon i Paddington, London. Den ligger i kollektivsone 1. Stasjonen drives av Network Rail.

## Jernbane
Jernbanestasjonen er endestasjon for fjerntog til West Country, Bristol, Bath og det sørlige Wales, samt for en del pendlertog til det vestlige London. Rutene drives av Great Western Trains. 

Heathrow Express går mellom Paddington og London Heathrow Airport. 

### Historie

Den første stasjonen i Paddington var en midlertidig endestasjon for Great Western Railway, som åpnet i 1838. Det ble da kjørt en rute til Taplow i nærheten av Maidenhead. Etter at den nåværende stasjonen åpnet i 29. mai 1854 ble det gamle området omgjort til godstogsentral. Det er ikke lenger i bruk, og blir pr. 2005 utbygget som et bo- og forretningsområde under navnet *Paddington Central*. 

Stasjonen ble designet av Isambard Kingdom Brunel, som er minnet med en statue på stasjonen. Mye av arbeidet ble egentlig gjort av hans partner, Matthew Digby Wyatt. Glasstaket holdes opp av støpejernsbuer i tre spenn, med en bredde på 20,70 m, 31,20 m og 21,30 m, og en lengde på 213 m. Komplekset ble kraftig utvidet i årene 1906&ndash;1915. 

En av Brunels tidligste konstruksjoner ble funnet i forbindelse med en renovering i 2004, da man fjernet et ytre lag av tegl og avdekket en støpejernsbro som førte Bishops's Bridge Road over jernbanelinjene. 

## Undergrunn

Hammersmith & City- og Circle-linjene (til og fra Hammersmith) har plattformer på bakkenivå, ved siden av jernbanestasjonen. District og Circle har grunne tunneler, med plattformer som går på tvers rett under jernbaneplattformene, mens Bakerloo-linjen går i dype tunneler og dermed ligger nederst i komplekset.

### Historie

Den første undergrunnsplattformen ble åpnet av Metropolitan Railway i 1863. Plattformen lå på en egen stasjon, i mange år kalt *Bishop's Road* etter veien den lå ved, på nordsiden av Paddington stasjon. Den ble etterhvert utvidet, og knyttet inn i samme kompleks slik at det er lett å bytte mellom undergrunn og tog. Fram til 1960-årene delte Hammersmith & City og pendlertogene plattformer. 

En annen undergrunnsstasjon, *Praed Street*, ble åpnet i 1868. Denne ble også knyttet til Paddington stasjon, og er den delen som betjener linjene Circle og District. 

Bakerloo-linjen åpnet sine plattformer i 1913. 

Det er planer om at Crossrails linje 1 skal stoppe på Paddington stasjon.

## Bjørnen Paddington
Bjørnen Paddington, som er kjent fra barnebøkene av Michael Bond, har navn etter stasjonen. I bøkene fortelles det at han kom «fra det dypeste, mørkeste Peru», og ble funnet på stasjonen med en lapp hengende fra halsen hvor det sto «vær så snill å ta vare på denne bjørnen». Det er en statue av bjørnen på stasjonen, og en liten butikk i billethallen selger Paddington-artikler.

|}
## Eksterne lenker
* London Paddington jernbanestasjon National Rail Enquiries (Engelsk)
* Paddington Underground Station Transport for London (Engelsk)
Jernej Damjan

**Jernej Damjan** (født 28. mai 1983) er en slovensk skihopper.

I laghopp, liten bakke under VM 2005 i Oberstdorf var Damjan med på å ta bronsemedaljer for Slovenia. Med seg på laget hadde han Primož Peterka, Jure Bogataj og Rok Benkovič.

Damjan har i verdenscupen vært fem ganger på pallen, første gang var andreplassen i Willingen i 2008. Damjan vant sitt første verdenscuprenn i Sapporo den 26. januar 2014. Han vant Sommer Grand Prix i 2014, og ble nr. 2 i 2013.

Damjan holder også den offisielle bakkerekorden på plast i HS140-bakken på 139,5 m, 21. september 2013 i Almaty.

Av yrke er han politimann.

## Sammenlagtplasseringer i verdenscupen

## Referanser


## Eksterne lenker
* 
*
Gabriella Paruzzi

**Gabriella Paruzzi** (født 21. juni 1969 i Udine) er en italiensk langrennsløper.

## Karriere

Gabriella Paruzzi vant gull på 30&nbsp;km klassisk under OL 2002 i Salt Lake City. I tillegg har hun tre OL-bronser med det italienske stafettlaget fra 1992, 1994 og 1998.

Hun har i tillegg fem stafettmedaljer fra verdensmesterskap: Sølv i 1991, 1993 og 1999 og bronse i 2001 og 2005.

Sesongen 2003/04 gikk hun til topps i verdenscupen sammenlagt. I 2004 vant hun Marcialonga.

## OL-medaljer
* 2002  Salt Lake City -  **Gull** i langrenn, 30&nbsp;km klassisk stil, damer  Italia
* 1992  Albertville -  Bronse i langrenn, 4 x 5&nbsp;km stafett, damer  Italia
* 1994  Lillehammer -  Bronse i langrenn, 4 x 5&nbsp;km stafett, damer  Italia
* 1998  Nagano -  Bronse i langrenn, 4 x 5&nbsp;km stafett, damer  Italia

## Resultater i verdenscupen

### Individuelle seire

### Sammenlagtplasseringer


 distansecupen var delt mellom langdistanse og mellomdistanse


## Referanser


## Eksterne lenker
* 
*
Antonella Confortola Wyatt

**Antonella Confortola Wyatt** (født 16. oktober 1975) er en italiensk langrennsløper og motbakkeløper. Hun har tatt VM-sølv med det italienske stafettlandslaget i 1999 og bronse i 2001 og 2005.

Hun tok gull i lagkonkurransen for kvinner under VM i langdistansefjelløp 2016 og 2017. I 2016 tok hun sølv individuelt.

Hun er gift med Jonathan Wyatt, verdensmester i motbakkeløp. Hun er barnebarn av Silvio Confortola, tidligere VM-stafettmedaljør i langrenn.

### Sammenlagtresultater i verdenscupen i langrenn

## Referanser


## Eksterne lenker
*
Edgware Road undergrunnsstasjon

**Edgware Road undergrunnsstasjon** er navnet på to stasjoner i Londons undergrunnsbane, beliggende omkring 150 meter fra hverandre. Begge ligger på Edgware Road i Paddington, ved grensen til Marylebone, i kollektivsone 1. 

Den nordlige stasjonen betjener Bakerloo-linjen, mens den sørlige betjener Hammersmith & City, Circle og District. 

Det finnes også en stasjon som heter Edgware i det nordlige London.

Under terrorangrepet 7. juli 2005 ble en av bombene sprengt på et av Circle-linjens tog på Edgware Road stasjon. Eksplosjonen rev hull i en vegg slik at også et annet tog ble skadet. 

|}
## Eksterne lenker
* 
*  Edgware Road (Bakerloo) Underground Station Transport for London
*  Edgware Road (Circle line) Underground Station Transport for London
Sabina Valbusa

**Sabina Valbusa** (født 21. januar 1972) i Verona er en italiensk langrennsløper som har konkurrert siden 1993. Hun var med på det italienske laget som vant bronsemedaljene på 4&nbsp;×&nbsp;5&nbsp;km stafett under OL 2006 i Torino. Hennes beste individuelle resultat var niendeplassen på dobbel jaktstart under OL 2002 i Salt Lake City.

Valbusa har tre stafettmedaljer fra verdensmesterskap (sølv i 1999 samt bronse i 2001 og 2005). Hun har en seier i verdenscupen, på 15&nbsp;km i Pragelato (Italia) i 2004.

Hun er en yngre søster av langrennsløperen Fulvio Valbusa.

## Referanser


## Eksterne lenker
*
Romsdal Folkeblad

***Romsdal Folkeblad*** var en arbeiderpartiavis som utkom daglig i Molde fra 1928 til den gikk konkurs i 1987. Opplaget lå i underkant av 5&nbsp;000.

Olav Oksvik var en av de sentrale i arbeidet med å få i gang avisen. «Folkebla'» ble stanset av nazistyret under okkupasjonen i 1940, mens konkurrenten *[[Romsdals Budstikke]]* kom ut under nazikontroll. *Romsdal Folkeblad* ble gjenopptatt i april 1947. Redaksjonen lå i 1970-årene i Folkets Hus i Molde sentrum, men ble flyttet til moderne lokaler i Årødalen utenfor byen rundt 1980. Fra slutten av 1970-årene fikk *Romsdals Budstikke* fullstendig overtak i den lokale opplagskampen, og *Folkebladet* stengte dørene i 1987.

## Referanser
Southwark-katedralen

:*Denne artikkelen omhandler den anglikanske Southwark-katedralen. Se [[St. Georgs katedral (Southwark)]] for informasjon om den katolske katedralen.*

**Southwark-katedralen** (**St Mary Overie**) er en anglikansk katedral i Southwark, London. Den ligger på sørbredden av Themsen, nær London Bridge, og er sete for Southwark bispedømme. 

Jernbanelinjen fra London Bridge-stasjonen til Cannon Street-stasjonen går rett utenfor katedralen, og blokkerer innsikten mot dens sørside.

Kirken ble bygget som en sognekirke omkring 1220, med flere ombygginger fram til 1420. Den ble en katedral først i begynnelsen av det 20. århundre, da det anglikanske bispedømmet Southwark ble opprettet. Dette er ett av to steder for anglikanske og katolske bispedømmer har samme navn; det andre er Liverpool. I begge tilfeller er det det katolske som er eldst, selv om det dreier seg om en nyetablering i moderne tid ettersom alle katolske bispedømmer ble overtatt av Den engelske kirke ved reformasjonen. I begge tilfeller er det også snakk om et anglikansk bispedømme og et katolsk erkebispedømme. 

Den første organisten etter at den ble oppgradert til katedral var dr. E.T. Cook, som i 1920- og 1930-årene hadde daglige konserter på BBC Radio. 

I 2002 vant bispedømmet nybygg ved katedralen, kalt *Southwark Cathedral's Millennium Buildings*, en pris for beste nye bygninger det året. 

## Referanser



## Eksterne lenker
*
Arianna Follis

**Arianna Follis** (født 11. november 1977) er en italiensk tidligere langrennsløper. Hun ble verdensmester på sprint under Ski-VM 2009 i Liberec, og har også to bronsemedaljer på 4 x 5&nbsp;km stafett i internasjonale mesterskap. 

## Verdenscupen

Follis debuterte i verdenscupen i 1995, men fikk sitt store gjennombrudd i sesongen 2005/2006 da hun vant sin første verdenscupseier, sprinten i Borlänge. Hun har tre verdenscupseiere, kun sprintrenn, men hun hadde også noen plasseringer blant de ti beste i distanserenn. I sesongen 2010/11 kom hun på tredjeplass i verdenscupen sammenlagt, bak Justyna Kowalczyk og Marit Bjørgen.

### Sammenlagtresultater i verdenscupen i langrenn

## Tour De Ski

Hun tok en etappeseier under Tour de Ski 2007/08 og kom på tredjeplass sammenlagt. Under Tour de Ski 2008/09 tok hun en ny etappeseier, på samme sted og i samme disiplin som den første, sprintrennet i Praha. Follis vant også sprinten i Nové Město. Hun ble nummer to i sprintkonkurransen i Tour de Ski, og hun ble nummer åtte sammenlagt.

## Meritter
* OL 2006 &ndash; bronse på 4 x 5&nbsp;km stafett
* VM 2005 &ndash; bronse på 4 x 5&nbsp;km stafett
* VM 2007 &ndash; bronse på 10&nbsp;km fristil
* VM 2009 &ndash; **gull** på sprinten
* VM 2011 &ndash; sølv på sprinten

## Referanser


## Eksterne lenker
*
Fylket

***Fylket*** var en senterpartiavis som ble gitt ut i Molde. Avisen ble grunnlagt i 1927 og nedlagt i april 2000 etter at opplagstallene ble mer enn halvert gjennom 1990-årene. I 1999 var opplaget på drøyt  aviser, nesten  mindre enn året før. Årsaken til frafallet i abonnenter var i hovedsak endringer i opplagsberegningen. Fylket fikk tidligere godkjent bilaget «Landbruksnytt» som en del av opplaget.

Fylket var eid av landbruksorganisjonene i Møre og Romsdal. De store strukturelle endringene hos eierne bidro sterkt til nedleggelsen.

## Referanser
Emelie Öhrstig

**Emelie Öhrstig** (født 27. februar 1978) er en svensk tidligere langrennsløper. Hun ble verdensmester i klassisk sprint under VM 2005 i Oberstdorf. Öhrstig satset tidligere på sykkel og har vært proffsyklist i Italia og nordisk mester i terrengsykling.

Hun ble i 1999 tatt for koffeindoping, men ble frikjent da det ble påvist at hun mangler normal evne til nedbrytning av koffein i leveren.

Öhrstig la opp etter 2005/06-sesongen.

Hennes beste plassering i verdenscuprenn er en 2.-plass i lagsprint og flere fjerdeplasser individuelt.

## Resultater
* 1998 – Nr. 2 i Tjejvasan.
* 1999 – Nordisk mester i sykkel, mountainbike og landeveisløp
* 2002 – Seier i Tjejvasan.
* 2004 – Nr. 2 Tjejvasan.
* 2005 – To SM-gull og VM-gull i sprint.

## Referanser


## Eksterne lenker
* 
* 
*
Lina Andersson

**Lina Marie Andersson** (født 18. mars 1981) er en svensk tidligere langrennsløper.

Allerede som junior viste Lina Andersson seg som et stort talent, og ble juniorverdensmester på 5&nbsp;km både i 1999 og 2001. 
Hun vant sin første verdenscupseier i Lahtis i mars 2005.

Hun tok sølv på sprinten under VM 2005 i Oberstdorf, bare slått av landslagskollegaen Emelie Öhrstig. I Vinter-OL 2006 i Torino tok hun gull på sprintstafetten, sammen med Anna Dahlberg.

## Referanser


## Eksterne lenker
* 
*
Sara Renner

**Sara Renner** (født 10. april 1976 i Golden, Britisk Columbia) er en canadisk langrennsløper. I VM 2005 i Oberstdorf tok hun bronsemedalje på sprinten, bak de svenske løperne Emelie Öhrstig og Lina Andersson. I OL 2006 i Torino tok hun sølv på sprintstafetten sammen med Beckie Scott.

## Personlig
Sara Renner er gift med alpinisten Thomas Grandi.

## Referanser


## Eksterne lenker
* 
*  Offisiell hjemmeside for Thomas Grandi og Sara Renner
Vasilij Rotsjev (1980)

**Vasilij Vasiljevitsj Rotsjev** (russisk *Василий Васильевич Рочев*, født 23. oktober 1980 i Syktyvkar) er en russisk langrennsløper.
Under VM 2005 i Oberstdorf vant han gull på sprinten, og gikk andre etappe på det russiske laget som tok bronse på stafetten etter Norge og Tyskland.

Under OL 2006 i Torino tok han bronse for Russland på sprintstafetten, sammen med Ivan Alypov.

Han er sønn av den Vasilij Rotsjev som blant annet vant to medaljer for Sovjetunionen under OL 1980 i Lake Placid.

## Referanser


## Eksterne lenker
*
Georg Hettich

**Georg Hettich** (født 12. oktober 1978) er en tysk kombinertløper.

Under OL 2006 i Torino tok han overraskende gull på normaldistansen foran Felix Gottwald.

## Referanser


## Eksterne lenker
*
Michael Gruber

**Michael Gruber** (født 5. desember 1979) er en østerriksk kombinertløper.

Han har vært med på å vinne flere medaljer i lagkonkurransen i internasjonale mesterskap:

* OL 2002 i Salt Lake City: bronse
* VM 2003 i Val di Fiemme: **gull**
* VM 2005 i Oberstdorf: bronse
* OL 2006 i Torino: **gull**

## Referanser


## Eksterne lenker
*
David Kreiner

**David Kreiner** (født 8. mars 1981 i Kitzbühel) er en østerriksk kombinertløper.

Under VM 2001 i Lahtis var han med på å ta bronse for Østerrike i lagkonkurransen. Fire år senere, under VM 2005 i Oberstdorf, ble det igjen medalje i lagkonkurransen, denne gangen bronse. Under Ski-VM 2011 i Oslo var han med på Østerrikes lag som vant kombinert lagkonkurranse i både normalbakke og stor bakke.

Kreiners beste enkeltresultat i verdenscupen er en andreplass i Liberec fra 2001.

## Referanser


## Eksterne lenker
* 
*  Profil på The-Sports.org (noen resultater)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
Jens Filbrich

**Jens Filbrich** (født 13. mars 1979) er en tysk tidligere langrennsløper.

Han var på det tyske landslaget siden 2001, og vant åtte medaljer i internasjonale mesterskap, deriblant seks på stafett. Filbrich gikk vanligvis gått klassisketapper på stafettene for Tyskland.

Han er sønn av Sigrun Krause, som også var langrennsløper.

### Sammenlagtresultater i verdenscupen i langrenn

## Referanser


## Eksterne lenker

* 
*
Andreas Schlütter

**Andreas Schlütter** (født 17. august 1972) er en tysk langrennsløper.

Schlütter deltok på samtlige tyske stafettlag som tok medalje i internasjonale mesterskap i perioden 2001&ndash;2006. I tillegg har han en fjerdeplass fra 50&nbsp;km i OL 2002 i Salt Lake City. Schlütter har to pallplasseringer fra verdenscuprenn.

## Meritter
### OL
* Torino 2006 &ndash; sølv på 4 x 10&nbsp;km stafett
* Salt Lake City 2002 &ndash; bronse på 4 x 10&nbsp;km stafett

### VM
* Val di Fiemme 2003 &ndash; sølv på 4 x 10&nbsp;km stafett
* Oberstdorf 2005 &ndash; sølv på 4 x 10&nbsp;km stafett
* Lahtis 2001 &ndash; bronse på 4 x 10&nbsp;km stafett
 
## Referanser


## Eksterne lenker
* 
* 
*
Thobias Fredriksson

**Thobias Fredriksson** (født 4. april 1975) er en svensk langrennsløper. Hans beste øvelse er sprint, der han blant annet har vunnet tre enkeltrenn i verdenscupen. To ganger har han også gått helt til topps i sprintcupen sammenlagt (2002/03 og 2003/04).

Han ble verdensmester i sprint i VM 2003 i Val di Fiemme, og to år senere ble det bronse i VM i Oberstdorf.

I OL 2006 i Torino tok han gull på sprintstafetten, sammen med Björn Lind. Thobias er bror av langrennsløperen Mathias Fredriksson.

## Referanser


## Eksterne lenker
*
Sebastian Haseney

**Sebastian Haseney** (født 27. august 1978 i Suhl) er en tysk kombinertløper.

## Referanser


## Eksterne lenker
*
Tobias Angerer

**Tobias Angerer** (født 1977) er en tysk tidligere langrennsløper.

Tobias Angerer var med på å ta bronse med Tysklands stafettlag i OL 2002, og på laget som tok sølv under VM 2005 i Oberstdorf. I januar 2004 vant han sitt første verdenscupløp i 30&nbsp;km dobbel jaktstart i Falun, og han har totalt ti verdenscupseire.

Han gikk til topps sammenlagt i verdenscupen 2005/2006 og 2006/07. I januar 2007 ble han første mannlige vinner av Tour de ski. Han var med å sikre tysk dobbeltseier på 30&nbsp;km dobbel jaktstart under VM 2007 i Sapporo da han ble nummer to etter landsmannen Axel Teichmann.

Han gikk ankeretappen for Tyskland under VM 2011 i Oslo. Det medførte bronsemedalje.

Han la opp i 2014 og begynte som ekspertkommentator for ZDF.

## Verdenscupseire

## Sammenlagtplasseringer i verdenscupen

## Referanser


## Eksterne lenker
*
Nikolaj Pankratov

**Nikolaj Vladimirovitsj Pankratov** (russisk *Николай Владимирович Панкратов*, født 23. desember 1982) er en russisk langrennsløper. Han gikk startetappen for det russiske stafettlaget som tok bronsemedaljene (etter Norge og Tyskland) under Ski-VM 2005 i Oberstdorf.

I verdenscupen står Pankratov bokført med to pallplasseringer (per november 2007): 
* 2.-plass på 30&nbsp;km klassisk i Davos 13. desember 2003
* 2.-plass på klassisk sprint i Rybinsk 21. januar 2007

### Sammenlagtresultater i verdenscupen i langrenn

## Referanser


## Eksterne lenker
*
Jevgenij Dementjev

**Jevgenij Aleksandrovitsj Dementjev** (russisk *Евгений Александрович Дементьев*, født 17. januar 1983) er en russisk langrennsløper.

Under junior-VM 2003 tok han gull på 15&nbsp;km klassisk og bronse på 30&nbsp;km fristil. Han debuterte i verdenscupen samme år og vant sin første verdenscupseier i Falun i 2005. Under VM 2005 var han med på det russiske laget som tok bronse på 4×10&nbsp;km stafett.

Under OL 2006 vant han gull i skiathlon (15&nbsp;km klassisk + 15&nbsp;km fristil) foran Frode Estil og sølv på 50 &nbsp;km fristil bak italieneren Giorgio Di Centa.

25. august 2009 ble det klart at Dementjev hadde testet positivt på erytropoietin, og han la opp etter dette.

Etter to års utestengelse gjorde han comeback i 2011.

## Referanser


## Eksterne lenker
*
Nikolaj Bolsjakov

**Nikolaj Bolsjakov** (russisk *Николай  большаков*, født 11. mai 1977) er en russisk langrennsløper. Han gikk for det russiske stafettlaget som tok bronse på stafetten under Ski-VM 2005 i Oberstdorf. Han gikk også VM-stafetten i 2001, der Russland ble nummer fire.

Bolsjakovs beste plasseringer i verdenscupen er to femteplasser (15&nbsp;km i Brusson, Italia i desember 2001 og 10&nbsp;km i Kiruna i desember 2002).

## Referanser


## Eksterne lenker
*
Aljona Sidko

**Aljona Viktorovna Sidko** (russisk *Алёна Викторовна Сидько*, født 1979) er en russisk tidligere langrennsløper.

Hun ble regnet som en medaljekandidat foran Vinter-OL 2010 i Vancouver, men den 27. januar 2010 ble hun utestengt fra det russiske landslaget i to år etter å ha testet positivt på EPO.

## Referanser


## Eksterne lenker
*
Riitta-Liisa Roponen

**Riitta-Liisa Roponen** (født **Lassila**; 6. mai 1978) er en finsk langrennsløper som debuterte i verdenscupen i november 1998.

Under VM 2005 i Oberstdorf tok hun sølv i lagsprinten sammen med Pirjo Manninen og under VM 2007 i Sapporo vant hun gull, da sammen med Virpi Kuitunen.

Hennes beste individuelle plassering i olympiske leker er 13.-plass på dobbelt jaktstart under OL 2006 i Torino. Hennes eneste individuelle seier i verdenscupen kom på en 5-kilometer i Finland i 2006.

Under Ski-VM 2011 i Oslo fikk hun bronse på 4 &times; 5 kilometer stafett sammen Pirjo Muranen, Aino-Kaisa Saarinen og Krista Pärmäkoski gikk de øvrige etappene.

Hun vant FIS Marathon Cup sammenlagt sesongen 2013/14.

Under VM 2021 i Oberstdorf gikk hun tredje etappe på Finlands lag som tok bronse på 4 × 5 kilometer stafett. Jasmi Joensuu, Johanna Matintalo og Krista Pärmäkoski gikk de øvrige etappene.

### Sammenlagtresultater i verdenscupen i langrenn

## Referanser


## Eksterne lenker
*
Pirjo Muranen

**Pirjo Elina Muranen** (født **Manninen** 8. mars 1981 i Rovaniemi) er en finsk langrennsløper. Hun er søster av kombinertløperen Hannu Manninen.

## Karriere

Muranen hadde sin styrke i sprintlangrenn, hvor hun har VM-gull fra Lahtis-VM i 2001 og bronse fra Liberec-VM i 2009, i tillegg til fem seire i verdenscuprenn og to junior-VM-gull.

Under ski-VM 2009 gikk hun på det finske laget som tok gull på stafetten.
Under Ski-VM 2011 i Oslo fikk hun bronse på 4x5 kilometer stafett sammen Riitta-Liisa Roponen, Aino-Kaisa Saarinen og Krista Lähteenmäki.

## Sammenlagtresultater i verdenscupen i langrenn

## VM-resultater
* Lahtis 2001 &ndash; gull i sprint
* Oberstdorf 2005 &ndash; sølv i sprintstafett (sammen med Riitta-Liisa Lassila)
* Sapporo 2007 &ndash; gull på 4 x 5&nbsp;km stafett
* Liberec 2009 &ndash; bronse i sprint og gull i stafett
* Oslo 2011 &ndash; bronse på 4x5 kilometer stafett

## Referanser


## Eksterne lenker
*
Risto Jussilainen

**Risto Jussilainen** (født 10. juni 1975) er en tidligere finsk skihopper. Han hoppet for Jyvaeskylaen Hiihtoseura. Jussilainen var med på Finlands lag som vant sølvmedalje i lagkonkurransen i Vinter-OL 2002 i Salt Lake City.

Han debuterte i verdenscupen allerede i 1992 i svenske Falun. Han fikk han sitt første verdenscuppoeng i 1995 i norske Vikersundbakken. Jussilainen har ved flere anledninger vist seg frem som en habil skiflyver, og har en av sine to verdenscupseiere fra skiflyvningsbakken Heini Klopfer-bakken i Oberstdorf. I tillegg har han vært med på mange lagseiere i skiflyving med Finland.

Han presterte bra i nordiske bakker, hvor han blant annet greide en 1.- og en 2.-plass fra Kuopio. Dette regnes, sammen med Sapporo som hans favorittbakke.

Han hadde vært borte fra internasjonale konkurranser siden mars 2006 før han la opp som aktiv skihopper i begynnelsen av sesongen 2007/08.

### Sammenlagtplasseringer i verdenscupen

## Referanser


## Eksterne lenker
*
Tami Kiuru

**Tami Petri Antero Kiuru** (født 13. september 1976 i Vanda) er en finsk skihopper.

Han tok gullmedalje i laghopp i VM 2003 i Val di Fiemme. I 2004 kom han på tredjeplass i VM i skiflyging, bare slått av Janne Ahonen og Roar Ljøkelsøy. Under VM på ski 2005 var han med på det finske laget som tok sølv i laghopp (stor bakke). Sin hittil beste verdenscupplassering oppnådde han med 2.-plass i Zakopane 28. januar 2006.

### Sammenlagtplasseringer i verdenscupen

## Referanser


## Eksterne lenker
*
Matti Hautamäki

**Matti Antero Hautamäki** (født 1981) er en tidligere finsk skihopper. Han er en yngre bror av skihopperen Jussi Hautamäki.

Matti Hautamäki kom på andreplass i hoppuka i sesongen 2001/2002. I 2002 kom han på tredjeplass i VM i skiflyging, og i 2003 forbedret Hautamäki verdensrekorden for lengste stående skihopp tre ganger, siste gang til 231 meter. Denne rekorden, som ble satt i Planica, var gjeldende verdensrekord til mars 2005, da Bjørn Einar Romøren forbedret rekorden til 239 meter.

* Ski-VM
** VM 2001 i Lahtis: Sølv i laghopp, normalbakke
** VM 2003 i Val di Fiemme: Sølv i storbakken, gull i laghopp, stor bakke
** VM 2005 i Oberstdorf:Sølv i laghopp, stor bakke
* OL
** Salt Lake City 2002: Bronse i stor bakke, sølv i laghopp
** Torino 2006: Sølv i normalbakke, sølv i laghopp, stor bakke

Hautamäki har vunnet 15 enkeltseire i verdenscupen. Hans beste sammenlagtplasseringer er tredjeplassene i sesongene 2001/02 og 2004/05.

Han la opp etter 2011/12-sesongen, som også var en veldig svak sesong for ham, men også hele det finske laget.

### Sammenlagtplasseringer i verdenscupen

## Referanser


## Eksterne lenker
* 
*
Eidanger

**Eidanger** er et bygdelag, og var inntil 1964 en selvstendig kommune i nedre Telemark. I 1964 ble den ble en del av Porsgrunn kommune. Eidanger dekker ca. 140 km² sørøst i Porsgrunn.  

Dagens bydel Eidanger omfatter  den del av gamle Eidanger som i dag ligger innenfor tettstedet Porsgrunn/Skien. Det heter «på Eidanger» når det er innenfor tettstedet, men «i Eidanger» når det er snakk om hele den gamle kommunen og prestegjeldet.

På Eidanger ligger den ca. 860 år gamle Eidanger kirke og Eidanger prestegård, bygd i 1819.  Her finnes også Tveten barneskole og Tveten ungdomsskole, samt noe lett industri.

Eidanger omfattet i tidligere tider byområdene Østre Porsgrunn og Brevik. Østre Porsgrunn ble 10. oktober ble ved en byutvidelse i 1760 skilt ut fra Eidanger og slått sammen med Vestre Porsgrunn, til *Porsgrunn prestegjeld*. Brevik ble skilt ut som eget prestegjeld 18. august 1860. 

Eidanger omfattet også Slemdal kirkesokn som ble skilt ut 10. juli 1847 og lagt til Gjerpen. (Slemdal ble senere skilt ut herfra som eget prestegjeld, den 21. april 1856).

## Referanser
Atef Sedki

**Atef Sedki** (1930–2005) var statsminister i Egypt fra 1986 til 1996. 

Sedki overtok som statsminister den 10. november 1986. Han erstattet Ali Lutfi. I november 1993 overlevde Sedki et attentat utført av en militant islamsk gruppe. Attentatet førte imidlertid til at en skolejente ble drept.

Sedki trakk seg som statsminister den 2. januar 1996. Han ble erstattet av Kamal Ganzouri.

## Referanser
Carl Lewis

**Carl Lewis**, egentlig *Frederick Carlton Lewis* (født 1961) er en amerikansk tidligere friidrettsutøver. Han var sprinter og lengdehopper. På 1980- og 1990-tallet var han regnet som en av verdens fremste utøvere uansett idrettsgren. Han vant totalt 9 OL-gull og 8 VM-gull i løpet av karrieren.

## Meritter
### OL- og VM-gull
* OL 1984: 100 meter, 200 meter, lengde og 4 x 100 m stafett
* OL 1988: 100 meter og lengde
* OL 1992: Lengde og 4 x 100 meter stafett
* OL 1996: Lengde
* VM 1983: 100 meter, lengde og 4 x 100 meter stafett
* VM 1987: 100 meter, lengde og 4 x 100 meter stafett
* VM 1991: 100 meter og 4 x 100 meter stafett

### Verdensrekorder
* 100 meter
** 9,93 sek (1987)
** 9,92 sek (1988)
** 9,86 sek (1991)
* 4 x 100 m (USAs landslag)
** 37,86 (1983)
** 37,83 (1984)
** 37,67 (1991)
** 37,50 (1991)
** 37,40 (1992)
* 4 x 200 m (Santa Monica TC)
** 1.19,38 min (1989)
** 1.19,11 min (1992)
** 1.18,68 min (1994)

## Efedrin
* Carl Lewis har i ettertid innrømmet å ha brukt et kosttilskudd som inneholdt Efedrin (mindre enn ti mikrogram Efedrin per  milliliter blod. Hadde de samme resultatene forekommet i dag, ville ikke saken vært noe problem. Grenseverdien når det gjelder Efedrin er i dag på 10 mikrogram pr. milliliter blod. Først da er det for en dopingsak å regne.) Imidlertid var reglementet i 1988 slik at Carl Lewis automatisk skulle ha blitt utestengt i seks måneder av det amerikanske friidrettsforbundet.

## Referanser

## Eksterne lenker
* 
* 
* 
*
Dušan Kožíšek

(født 25. april 1983) er en tsjekkisk langrennsløper.

I VM 2005 i Oberstdorf tok han bronsemedalje i lagsprint sammen med Martin Koukal, og i VM 2007 i Sapporo ble det ny bronsemedalje i lagsprinten, denne gang sammen med Milan Šperl.

Hans beste resultat i verdenscupen er en femteplass fra sprinten i Davos 14. desember 2008.

## Referanser


## Eksterne lenker
* 
*
Martin Koukal

**Martin Koukal** (født 1978) er en tsjekkisk langrennsløper. Han ble verdensmester på 50&nbsp;km under Ski-VM 2003 i Val di Fiemme.

Under OL 2010 i Vancouver gikk han på det tsjekkiske laget som ble nummer tre på 4 x 10 km stafett.

## Referanser


## Eksterne lenker
*
Corps de Garde (Bergen)

**Corps de Garde** eller **Kortegården**, ligger i Klostergaten 1, på et av de høyeste punktene på Nordneshalvøyen, 24 meter over havet.
 
En antar at dette var et av utsiktspunktene til Hieronymus Scholeus da han tegnet det kjente prospektet over Bergen i ca. 1575. 

## Klokkehaugen
Stedet het tidligere Klokkehaugen, fordi det tidligere sto et hus her med en klokke som ringte til borgervakt. Borgervakten utførte brannvakt og polititjeneste.

## Corps de Garde

*[[Corps de garde]]* er fransk og betyr vaktkorps. Bygningen ble opprinnelig bygget som vaktstue for Borgervæpningen i 1794. En antar at Borgervæpningen er bakgrunnen for buekorpsene.

## Brannvakttårn
Da Bergens faste brannkorps ble opprettet i 1863 fikk de benytte Corps de Garde og Hagerupgården. I 1868 ble bygningen base for Bergens første profesjonelle brannkorps. Bygningen ble ombygd og brannvakttårnet oppført under ledelse av ingeniør Cornelius Kooter årene 1886-87. Tårnet ble med tiden ansett som lite egnet og i 1904 opphørte bruken av bygget som brannvakt. 

## Pleiehjem og prestebolig
Corps de Garde ble brukt av fattigstyret som pleiehjem for spedbarn i tiden 1913 til 1925. Siden 1926 har Corps de Garde vært prestebolig for sognepresten i Nykirken. Huset ble restaurert innvendig årene 1979-80 og i 2002.

## Referanser


## Litteratur
* Nordhagen, Per Jonas: *Bergen Guide & Handbook*, Bergensia-forlaget 1992, s. 92, ISBN 82-91104-01-8
* Wiesner, A.M. Bergens borgervæbning. I: Bergen 1814-1914, Bergen 1914.   
* Artikkelen finnes i PDF-versjon på buekorpsene.com  se: http://buekorpsene.com/linkerogartikler.php 

## Eksterne lenker
* Bergen byleksikon på nett, om Corps de Garde

* Spor i tid
* Scholeusstikket
* Bergenskartet.no
Pool of London

**Pool of London** er en strekning av Themsen i London nedenfor London Bridge, til halvøya Rotherhithe, som historisk sett var det lengste et høymastet skip kunne seile. Det ble dermed en viktig del av London havn. For at skipenes adgang til Pool ikke skulle blokkeres, ble en ny gangvei mellom Rotherhithe og Wapping anlagt som tunnel fremfor bro.

Pool of London er inndelt i to seksjoner, Upper Pool og Lower Pool. Upper Pool består av strekningen mellom London Bridge og Tower Bridge, mens Lower Pool tradisjonelt rekker fra Tower Bridge til Cherry Garden Pier i Rotherhithe. Den var av avgjørende betydning for London gjennom århundrer &ndash; så tidlig som på 600-tallet skrev Beda den ærverdige at Pool var årsaken til Londons eksistens &ndash; men nådde sitt høydepunkt på 1700- og 1800-tallet. På dette tidspunktet var det nesten sammenhengende kaianlegg over flere kilometer langs elvens bredder, og hundrevis av skip lå ankret i elven eller fortøyd til kai. Londons Docklands hadde sin opprinnelse i mangelen på kapasitet i Pool of London, som ga støtet til at jordeiere bygget innhegnete skipsdokker med bedre sikkerhet og fasiliteter enn Pools kaier.

Den plutselige nedgangen i trafikk på Themsen grunnet introduksjonen av containere og dypvannshavner ved kysten i 1960-årene tømte Pools kaier og førte til at mange kaianlegg ble revet. Området ble i stor grad sanert i 1980- og 1990-årene for å bygge nye bolig- og forretningsområder. Pool of London Partnership ble etablert for å utvikle området nord og syd for elven.

## Eksterne lenker
* Pool of London Partnership
Kristina Šmigun-Vähi

**Kristina Šmigun-Vähi** (født **Kristina Šmigun**; 23. februar 1977 i Tartu) er en estisk politiker og tidligere langrennsløper. Hun har siden 2019 vært innvalgt i Riigikogu, som representant for Det estiske reformpartiet.

## Idrettskarriere
Hun debuterte i Vinter-OL som 16-åring i 1994 på Lillehammer, med 27.-plass på 10&nbsp;km jaktstart som beste individuelle plassering. Hun fikk senere svake resultater under Vinter-OL 1998 i Nagano. Hun tok sølv på 15&nbsp;km fristil og bronse på 30&nbsp;km klassisk i VM 1999. Under VM i 2003 tok hun fire medaljer: Gull på 10&nbsp;km jaktstart, sølv på 10&nbsp;km og 15&nbsp;km klassisk, og bronse på 30&nbsp;km i fristil.
 
Fra 1999 til 2007 vant Kristina Šmigun, som hun het da, 16 enkeltseire i verdenscupen, og hun kom på andreplass sammenlagt i 2000 og 2003. Hun kom på tredjeplass sammenlagt i sprintcupen i sesongene 1998/99 og 1999/2000.

12. februar 2006 vant Šmigun olympisk gull på 15&nbsp;km dobbel jaktstart, og ble dermed den første estiske kvinne som vant gull i et vinter-OL. Fire dager etter vant hun sitt andre OL-gull da hun vant 10&nbsp;km klassisk. I OL 2010 gikk hun inn til sølvmedalje på 10 km fristil bak svenske Charlotte Kalla. Šmigun la opp som toppidrettsutøver samme år.

## Personlig
Hun giftet seg 7. juli 2007 med sin mangeårige manager Kristjan-Thor Vähi og tilføyde Vähi til sitt etternavn.

Hun er datter av Anatoli Šmigun, søster av Katrin Šmigun og søskenbarn av Aivar Rehemaa.

Etter at hun la opp som toppidrettsutøver, har hun studert økonomi ved Universitetet i Tartu.

## Referanser


## Eksterne lenker
*
Abdul Kalam

**Avul Pakir Jainulabdeen Abdul Kalam** (tamilsk: , født 15. oktober 1931 i Rameswaram i Madras Presidency i Britisk India, død 27. juli 2015 i Shillong i delstaten Meghalaya i India) var en indisk ingeniør og politiker. Han var landets 11. president, fra 2002 til 2007.

## Liv og virke
Kalam var muslim og utdannet innen luft- og romfart, hvor han gjennom årene hadde en rekke ledende stillinger. Kalam regnes for å ha bidratt i vesentlig grad til at India ble en kjernefysisk supermakt. Han blir regnet som en av Indias mest fremragende vitenskapsmenn gjennom tidene. Gjennom årene mottok han en rekke æresbevisninger. Han nøt dessuten hele 30 æresdoktorater fra forskjellige universiteter og institusjoner, og utga flere bøker.

## Død
Kalam ble rammet av et akutt hjerteinfarkt mens han holdt et foredrag om *Livable Planet Earth* ved Indian Institute of Management Shillong om lag kl. 18.30 lokal tid den 27. juli 2015. Han ble raskt fraktet til Bethany Hospital i kritisk tilstand, men ble etter flere gjenopplivingsforsøk erklært død som følge av hjertestans av helsepersonell ved sykehuset kl. 19.45 lokal tid.

## Referanser
Marit Roaldset Bjerkeli

**Marit Roaldset Bjerkeli** (født 1977) er en norsk tidligere langrennsløper. Hun var spesialist i sprintlangrenn, og hadde flere plasseringer blant de 10 beste i verdenscupen. Det beste resultatet var fjerdeplassen fra det klassiske sprintrennet i Engelberg i desember 1999, der hun hadde Nina Gavryljuk, Anita Moen og Svetlana Nagejkina foran seg i mål.

Hun representerte Norge i to verdensmesterskap (Lahtis 2001 og Val di Fiemme 2003). Den beste plasseringen var en 15.-plass på 15&nbsp;km klassisk i Lahtis.

Hun er gift med langrennsløperen Håvard Bjerkeli.

## Eksterne lenker
*
Anita Moen

**Anita Moen**  (født 1967) er en norsk tidligere langrennsløper. Hun konkurrerte i verdenscupen i langrenn fra 1987 til 2003 og var med på å ta syv stafettmedaljer for Norge i VM- og OL-sammenheng. Hun har også to individuelle bronsemedaljer fra OL.

Hun har to andreplasser sammenlagt i sprintverdenscupen (sesongene 1999/2000 og 2001/2002) og 24 pallplasser i verdenscupen.

Våren 2006 var Anita Moen med i første sesong av *[[Skal vi danse (sesong 1)|Skal vi danse]]*. Hun var med i *Dropped - Heltenes kamp* i 2015 og *[[Mesternes mester]]* i 2017. Moen startet i 2011 egen skiskole i Trysil.
Fra 2018 er Moen trener for unge kinesiske skitalenter i Kina.

## Meritter
* VM 1993 – bronse på 4 x 5&nbsp;km stafett
* OL 1994 – sølv på 4 x 5&nbsp;km stafett
* VM 1995 – sølv på 4 x 5&nbsp;km stafett
* OL 1998 – sølv på 4 x 5&nbsp;km stafett, bronse på 15&nbsp;km klassisk
* VM 2001 – sølv på 4 x 5&nbsp;km stafett
* OL 2002 – bronse på 1,5&nbsp;km sprint, sølv på 4 x 5&nbsp;km stafett
* VM 2003 – sølv på 4 x 5&nbsp;km stafett
* Fire seire i Birkebeinerrennet (1998–2001), i tillegg vant  hun  i 2002, da Birkebeinerrennet var World cup renn,  hun deltok da i den spesielle verdenscupklassen der deltakerne ikke bar sekk.
* 35 NM-medaljer, hvorav 16 gull
* 1993 Kongepokal

## Verdenscupseire

## Referanser


## Eksterne lenker
* 
* 
* 
* 
*
Maj Helen Nymoen

**Maj Helen Nymoen**, tidligere **Maj Helen Nymoen Sorkmo** (født 1969) er en norsk tidligere langrennsløper, som representerte Os Idrettslag.

I løpet av karrieren oppnådde hun fem individuelle pallplasseringer i verdenscupen, samtlige i sprintrenn. Hun var også med på å vinne to verdenscupstafetter, i Kiruna 24. november 2001 og to uker etterpå i Davos.

Hun deltok i OL to ganger, og oppnådde 19.-plass på 30&nbsp;km fristil i Nagano 1998 og 6.-plass på sprinten i Salt Lake City 2002.

Hun fikk også med seg tre VM-deltakelser (Trondheim 1997, Ramsau 1999 og Val di Fiemme 2003) med to fjortendeplasser som beste resultater.

## Medaljer i norske mesterskap

## Referanser


## Eksterne lenker
*
Bryggens Museum

**Bryggens Museum**, Erling Dekke Næss’ Institutt for Middelalder-arkeologi, stod ferdig i 1976.  Arkitekt var Øivind Maurseth som også har tegnet SAS-hotellet som ligger like ved museet. Bygningene er reist på branntomten etter brannen på Bryggen i Bergen i 1955. Her fantes rester fra de eldste tider som ble avdekket ved arkeologiske utgravinger på branntomten. Disse danner basis for museet og kan sees i den permanente utstillingen. Museet har også skiftende utstillinger.

Bryggens Museum ble tildelt arkitekturprisen Betongtavlen for 1980.

## Litteratur
* 

## Eksterne lenker
* 
* Bergen byleksikon på nett, om Bryggens Museum
* Bryggens Museum
* Bymuseet i Bergen
Stein Morten Lier

**Stein Morten Lier** (født 3. juni 1967) er en norsk forfatter, tidligere sjefskonsulent i Capgemini og direktør i Telenor. Han debuterte som dokumentarforfatter i 2002 med en bok om sin far, privatetterforsker og tidligere politiinspektør Leif A. Lier, *En reisende i drap*. I 2004 utga han politiromanen *Catch*. Spiller trompet i Kampen Janitsjarorkester på fritiden. Han driver egen podcast som heter *Avhørt*. 

## Bibliografi
* *En reisende i drap* &ndash; dokumentar, (2002)
* *Catch* &ndash; kriminalroman, (2004)
* *Mafiya* &ndash; kriminalroman, (2005)
* *Illusjonen som brast*, Dokumentarthriller om NOKAS-ranet, (2006)
* *Bizniz*, kriminalroman, (2006)
* *Rikets Tilstand* (2007)
* *Øye for Øye*, Kriminalroman, (2008)
* *Haukene*, Kriminalroman, (2009)
* *Bunnen av himmelen*, Kriminalroman, (2011)
* *Rookie*, Actionthriller for ungdom, (2012)
* *Pyro*, Actionthriller for ungdom, (2013)
* Skuddet, Actionthriller for ungdom, (2014)

## Referanser


## Eksterne lenker
* Om Stein Morten Lier på Aschehougs hjemmeside 
* Stein Morten Lier i NRK Forfatter
* Stein Morten Lier i Aftenposten Alex
Olga Zavjalova

**Olga Viktorovna Zavjalova** (russisk *Ольга Викторовна Завьялова*, født 24. august 1972 i Leningrad) er en russisk langrennsløper.

Hun tok fire medaljer under VM 2003 i Val di Fiemme: gull på 30&nbsp;km fristil og bronse på 15&nbsp;km klassisk, 5+5&nbsp;km jaktstart og på 4x5&nbsp;km stafett. Hun vant gull på 15&nbsp;km jaktstart under 2007 i Sapporo.

## VM-medaljer
* 2003  Val di Fiemme - **gull** 30&nbsp;km fristil
* 2007  Sapporo - **gull** 15&nbsp;km jaktstart
* 2003  Val di Fiemme - bronse 15&nbsp;km klassisk
* 2003  Val di Fiemme - bronse 10&nbsp;km jaktstart
* 2003  Val di Fiemme - bronse 4 x5 km stafett

## Referanser


## Eksterne lenker
*